ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดกรณีการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐเช็ก(ฉบับที่ ๒)พ.ศ. ๒๕๕๒[๑] ด้วยคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๑๒ ธันวาคม พ.ศ. ๒๕๕๑ว่ามีการทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐเช็กและก่อให้เกิดความเสียหายอย่างสำคัญแก่อุตสาหกรรมภายในตามมาตรา๑๙ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ จึงให้เรียกเก็บอากรตอบโต้การทุ่มตลาดสินค้าบล็อกแก้วชนิดใสตามพิกัดอัตราศุลกากรประเภทย่อยที่ ๗๐๑๖.๙๐.๐๐ ที่มีแหล่งกำเนิดจากสาธารณรัฐเช็กเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือ การอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวน การยอมรับหรือการเพิกถอนความตกลงและผลการทบทวนกรมการค้าต่างประเทศจึงออกประกาศไว้ ดังต่อไปนี้ข้อ ๑การเปิดการไต่สวนเมื่อวันที่๑ ตุลาคม พ.ศ. ๒๕๕๐ กรมการค้าต่างประเทศได้ออกประกาศเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐเช็กตามคำขอของบริษัท บางกอกคริสตัล จำกัดซึ่งมีสถานะเป็นอุตสาหกรรมภายในผู้ผลิตสินค้าบล็อกแก้ว ทั้งนี้เป็นไปตามมติคณะกรรมการพิจารณา การทุ่มตลาดและการอุดหนุนเมื่อวันที่ ๒๖ กันยายนพ.ศ. ๒๕๕๐ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑สินค้าทุ่มตลาดสินค้าที่ประกาศไต่สวนคือ สินค้าบล็อกแก้ว ตามพิกัดอัตราศุลกากรประเภทย่อย ที่ ๗๐๑๖.๙๐.๐๐ที่มีแหล่งกำเนิดจากสาธารณรัฐเช็กอย่างไรก็ตามจากการตรวจสอบข้อเท็จจริงของข้อมูลพบว่าอุตสาหกรรมภายในผลิตสินค้าบล็อกแก้วตามพิกัดข้างต้นเฉพาะบล็อกแก้วชนิดใสเท่านั้นดังนั้น ขอบเขตของการไต่สวนเพื่อกำหนดมาตรการจึงจำกัดเฉพาะสินค้าบล็อกแก้วชนิดใส๑.๒ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐเช็ก ได้แก่(๑) บริษัท Vitrablok K.S.(๒) ผู้ผลิตหรือผู้ส่งออกรายอื่น นอกจาก (๑)๑.๒.๒ผู้นำเข้าในประเทศไทย ได้แก่(๑) บริษัท เวสเทิร์น เดคอร์ คอร์เปอเรชั่น จำกัด(๒) บริษัท โฮมโปรดักส์ เซ็นเตอร์ จำกัด (มหาชน)(๓) ผู้นำเข้ารายอื่น นอกจาก (๑) และ (๒)๑.๒.๓อุตสาหกรรมภายในที่ผลิตสินค้าบล็อกแก้วในฐานะผู้ผลิตสินค้าชนิดเดียวกันภายในประเทศคือ บริษัท บางกอกคริสตัล จำกัด๑.๒.๔รัฐบาลของสาธารณรัฐเช็กในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อเท็จจริงของข้อมูลเมื่อวันที่๒๔ ถึงวันที่ ๒๖ มีนาคม พ.ศ. ๒๕๕๑ และวันที่ ๘ ถึงวันที่ ๑๒ เมษายน พ.ศ. ๒๕๕๑กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามณ ที่ทำการของอุตสาหกรรมภายใน คือ บริษัท บางกอกคริสตัล จำกัด และ ณที่ทำการของผู้ผลิตหรือผู้ส่งออกในสาธารณรัฐเช็กโดยผู้ที่ให้ความร่วมมือในการตอบแบบสอบถามมี ๑ ราย คือ บริษัท Vitrablok K.S.ข้อ ๓คำวินิจฉัยเบื้องต้นและการกำหนดมาตรการชั่วคราวเมื่อวันที่๑๑ กรกฎาคม พ.ศ. ๒๕๕๑คณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นว่าผู้ผลิตหรือผู้ส่งออกสินค้าบล็อกแก้วชนิดใสที่มีแหล่งกำเนิดจากสาธารณรัฐเช็กได้ส่งสินค้าดังกล่าวเข้ามาทุ่มตลาดและก่อให้เกิดความเสียหายอย่างสำคัญแก่อุตสาหกรรมภายในและมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยประกาศเรียกเก็บอากรชั่วคราวหรือให้วางหลักประกันการชำระอากรชั่วคราวเป็นระยะเวลา ๔ เดือน นับตั้งแต่วันที่ ๙ สิงหาคม พ.ศ. ๒๕๕๑ เป็นต้นไปสำหรับการนำเข้าสินค้าบล็อกแก้วชนิดใสตามพิกัดอัตราศุลกากรประเภทย่อย ที่๗๐๑๖.๙๐.๐๐ ที่มีแหล่งกำเนิดจากสาธารณรัฐเช็ก ซึ่งผลิตจาก(๑) บริษัท Vitrablok K.S. ให้เรียกเก็บในอัตราร้อยละ๙๓.๖๗ ของราคา ซี.ไอ.เอฟ.(๒) รายอื่น ให้เรียกเก็บในอัตราร้อยละ ๙๓.๖๗ ของราคา ซี.ไอ.เอฟ.ข้อ ๔การยื่นคำขอข้อเท็จจริงและแสดงความคิดเห็นในการกำหนดมาตรการชั่วคราวเมื่อวันที่๑๔ สิงหาคม พ.ศ. ๒๕๕๑กรมการค้าต่างประเทศได้แจ้งรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการกำหนดมาตรการชั่วคราวให้ผู้มีส่วนได้เสียทราบเพื่อเปิดโอกาสให้ยื่นข้อคิดเห็นหรือข้อโต้แย้งรวมทั้งแสดงความจำนงขอให้กรมการค้าต่างประเทศจัดให้พบกับคู่กรณีอีกฝ่ายหนึ่งเพื่อแถลงด้วยวาจาภายในวันที่ ๒๒ กันยายน พ.ศ. ๒๕๕๑พร้อมทั้งได้แจ้งรายละเอียดดังกล่าวไปยังรัฐบาลสาธารณรัฐเช็กปรากฏว่ารัฐบาลสาธารณรัฐเช็กและสำนักงานคณะผู้แทนคณะกรรมาธิการยุโรปประจำประเทศไทยได้แสดงข้อคิดเห็นในประเด็นเกี่ยวกับการพิจารณาความเสียหายและบริษัท Vitrablok K.S. ได้ขอแถลงด้วยวาจารวมทั้งได้แสดงข้อโต้แย้งในประเด็นเกี่ยวกับการคำนวณส่วนเหลื่อมการทุ่มตลาดการขอปรับความแตกต่างของระดับการค้าภายในสาธารณรัฐเช็กและการขายส่งออกมายังประเทศไทยการขอให้คำนวณมูลค่าปกติขึ้นใหม่โดยใช้ต้นทุนการผลิตของสายการผลิตสินค้าทุ่มตลาดการขอปรับความแตกต่างของปริมาณขายที่ทำให้ราคามีความแตกต่างกันการนำหลักเกณฑ์ Lesser Dutyมาใช้ในการพิจารณาอากรตอบโต้การทุ่มตลาดและการพิจารณาความเสียหายและสถานะของอุตสาหกรรมภายในข้อ ๕การแจ้งข้อมูลและข้อเท็จจริงที่ใช้เป็นฐานในการไต่สวนชั้นที่สุดกรมการค้าต่างประเทศได้ส่งร่างสรุปผลการไต่สวนซึ่งแสดงข้อมูลและข้อเท็จจริงที่ใช้เป็นพื้นฐานในการพิจารณาวินิจฉัยชั้นที่สุด ให้ผู้มีส่วนได้เสียทราบและแสดงข้อคิดเห็นข้อโต้แย้งภายในวันที่ ๑๗ พฤศจิกายน พ.ศ. ๒๕๕๑ปรากฏว่าสำนักงานคณะผู้แทนคณะกรรมาธิการยุโรปประจำประเทศไทยได้มีหนังสือลงวันที่๑๑ พฤศจิกายน พ.ศ. ๒๕๕๑ โต้แย้งว่าร่างสรุปผลการไต่สวนควรเปิดเผยวิธีการคำนวณส่วนเหลื่อมความเสียหายซึ่งกรมการค้าต่างประเทศได้เปิดเผยวิธีการคำนวณส่วนเหลื่อมความเสียหายและได้จัดส่งให้ผู้มีส่วนได้เสียเมื่อวันที่ ๑๓ พฤศจิกายน พ.ศ. ๒๕๕๑ต่อมาสำนักงานคณะผู้แทนคณะกรรมาธิการยุโรปประจำประเทศไทยจึงได้โต้แย้งว่าควรให้รายละเอียดเพิ่มเติมอีกในประเด็นการเปิดเผยวิธีการคำนวณส่วนเหลื่อมความเสียหายและกรณีอุตสาหกรรมภายในต้องการครองตลาด นอกจากนี้ บริษัท Vitrablok K.S.ได้แสดงข้อโต้แย้งต่อร่างสรุปผลการไต่สวนในประเด็นการขอปรับความแตกต่างของระดับการค้าและความแตกต่างของปริมาณการขายในการคำนวณส่วนเหลื่อมการทุ่มตลาดการเปิดเผยข้อมูลข้อเท็จจริงการให้เวลาที่เหมาะสมต่อการแสดงข้อโต้แย้งสถานะของอุตสาหกรรมภายในการพิจารณาการนำเข้าที่เพิ่มขึ้นจากสาธารณรัฐเช็กการพิจารณาผลกระทบต่อราคาของอุตสาหกรรมภายใน การพิจารณาความเสียหายการพิจารณาประโยชน์สาธารณะการเปิดเผยข้อมูลในการคำนวณ ส่วนเหลื่อมความเสียหายและการที่อุตสาหกรรมภายในต้องการครองตลาดรวมถึงรัฐบาลสาธารณรัฐเช็กยังได้โต้แย้งในประเด็นการเปิดเผยวิธีการคำนวณส่วนเหลื่อมความเสียหายสำหรับข้อเท็จจริงเกี่ยวกับข้อโต้แย้งกรมการค้าต่างประเทศได้เปิดเผยวิธีการคำนวณส่วนเหลื่อมความเสียหาย คือ ใช้ราคาเป้าหมายซึ่งคำนวณจากต้นทุนการผลิตต่อหน่วยของอุตสาหกรรมภายในที่รวมค่าใช้จ่ายในการขายและการบริหาร(SG & A)บวกด้วยอัตรากำไรเป้าหมายและเปรียบเทียบราคาเป้าหมายกับราคาส่งออกของผู้ผลิตและผู้ส่งออกจากประเทศที่ถูกไต่สวนณ ระดับการค้าเดียวกัน แต่มิได้เปิดเผยข้อมูลตัวเลขที่ใช้ในการคำนวณโดยเห็นว่าเป็นข้อมูลที่เกี่ยวข้องกับข้อมูลปกปิดส่วนกรณีที่ไม่ปรับความแตกต่างของระดับการค้าและความแตกต่างของปริมาณการขายในการคำนวณส่วนเหลื่อมการทุ่มตลาดตามที่บริษัทVitrablok K.S โต้แย้ง เนื่องจากบริษัทVitrablok K.S. ไม่ได้แสดงหลักฐานสนับสนุนหรือแสดงให้เห็นอย่างชัดเจนว่าระดับการค้าและปริมาณที่อ้างว่าแตกต่างกันนั้นมีการดำเนินการและการกำหนดราคาที่แตกต่างกันอย่างไรทำให้ไม่สามารถกำหนดจำนวนที่จะนำมาใช้ในการปรับได้สำหรับประเด็นเกี่ยวกับการกำหนดระยะเวลาในการโต้แย้งกรมการค้าต่างประเทศได้ส่งร่างผลการไต่สวนให้บริษัท Vitrablok K.S. เมื่อวันที่ ๓ พฤศจิกายน พ.ศ. ๒๕๕๑โดยให้แสดงข้อคิดเห็นและข้อโต้แย้งภายในวันที่ ๑๗ พฤศจิกายน พ.ศ. ๒๕๕๑ซึ่งระยะเวลาดังกล่าวกำหนดโดยคำนึงถึงความเหมาะสมและสอดคล้องกับกรอบระยะเวลาไต่สวนโดยได้พิจารณาแล้วว่าเป็นระยะเวลาที่เพียงพอต่อการแสดงข้อคิดเห็นและข้อโต้แย้งทั้งนี้ในประเด็นเกี่ยวกับสถานะความเป็นอุตสาหกรรมภายในของผู้ยื่นคำขอพิจารณาเห็นว่าผู้ยื่นคำขอมีสถานะเป็นอุตสาหกรรมภายในตามมาตรา๒๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ส่วนประเด็นการพิจารณาว่ามีการนำเข้าที่เพิ่มขึ้นอย่างมีนัยสำคัญปรากฏว่าปริมาณการนำเข้าจากสาธารณรัฐเช็กเพิ่มขึ้นจาก ๗๖ ตันในปี ๒๕๔๘ เป็น ๓,๙๓๕ ตันในช่วงระยะเวลาการไต่สวนซึ่งแสดงให้เห็นว่ามีปริมาณการนำเข้าเพิ่มขึ้นมากกว่าร้อยละ ๕,๐๐๐ ระหว่างปี ๒๕๔๘ ถึงช่วงระยะเวลาการไต่สวนและในช่วงระยะเวลาของการพิจารณาความเสียหายปริมาณการนำเข้าจากสาธารณรัฐเช็กเพิ่มขึ้นจาก ๒,๑๐๘ ตัน ในปี๒๕๔๗ เป็น ๓,๙๓๕ ตัน ในช่วงระยะเวลาการไต่สวนแสดงให้เห็นว่ามีการนำเข้าเพิ่มขึ้นถึงร้อยละ ๘๗ ในช่วงระยะเวลาที่พิจารณา ดังนั้นจึงสรุปได้ว่ามีการเพิ่มขึ้นอย่างมีนัยสำคัญนอกจากนี้ข้อมูลจากการไต่สวนแสดงให้เห็นว่ามีการตัดราคาอย่างสำคัญโดยสินค้านำเข้าจากสาธารณรัฐเช็กซึ่งการตัดราคาอย่างสำคัญจากการนำเข้าสินค้าจากสาธารณรัฐเช็กในช่วงระยะเวลาการไต่สวนทำให้อุตสาหกรรมภายในต้องลดราคาขายลงเพื่อให้สามารถแข่งขันกับสินค้านำเข้าจากสาธารณรัฐเช็กได้ส่งผลให้อุตสาหกรรมภายในขาดทุนเพิ่มขึ้นสำหรับการเพิ่มขึ้นของปริมาณขายและส่วนแบ่งตลาดของอุตสาหกรรมภายในปรากฏว่าเป็นผลมาจากการใช้มาตรการตอบโต้การทุ่มตลาดสินค้าบล็อกแก้วจากสาธารณรัฐประชาชนจีนและสาธารณรัฐอินโดนีเซียโดยการนำเข้าจากประเทศอื่นลดลงเกือบร้อยละ ๕๐ ระหว่างปี ๒๕๔๙และในช่วงระยะเวลาการไต่สวน และเกือบร้อยละ ๗๐ ระหว่างปี ๒๕๔๘และในช่วงระยะเวลาการไต่สวน ดังนั้นการเพิ่มขึ้นของปริมาณขายและส่วนแบ่งตลาดจึงเป็นผลโดยตรงจากการลดลงของการนำเข้าจากประเทศอื่นไม่ใช่ความพยายามที่จะครองส่วนแบ่งตลาดซึ่งข้อมูลความเสียหายแสดงให้เห็นอย่างชัดเจนว่า ความสามารถในการทำกำไรผลตอบแทนจากการลงทุน และสินค้าคงคลังแสดงแนวโน้มที่ดีขึ้นระหว่างปี ๒๕๔๗ และปี๒๕๔๘ ซึ่งเป็นช่วงระยะเวลาที่การนำเข้าจากสาธารณรัฐเช็ก ลดลงจาก ๒,๑๐๘ ตัน เป็น๗๖ ตัน อย่างไรก็ตาม ความสามารถในการทำกำไรผลตอบแทนจากการลงทุนกลับลดลงและสินค้าคงคลังกลับเพิ่มขึ้นหลังจากปี ๒๕๔๘ซึ่งเป็นช่วงระยะเวลาที่การนำเข้าจากสาธารณรัฐเช็กเพิ่มขึ้นจาก ๗๖ ตันเป็น ๓,๙๓๕ ตันข้อ ๖การพิจารณาผลการไต่สวนชั้นที่สุดกรมการค้าต่างประเทศได้จัดทำรายงานผลการไต่สวนการทุ่มตลาดชั้นที่สุดและเสนอต่อคณะกรรมการพิจารณาการทุ่มตลาดและการอุดหนุนเมื่อวันที่ ๑๒ ธันวาคม พ.ศ.๒๕๕๑ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้วมีความเห็นดังนี้๖.๑ผลการพิจารณาการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถามหรือกรณีผู้ผลิตหรือผู้ส่งออกรายอื่นจะพิจารณาใช้ข้อมูลข้อเท็จจริงเท่าที่มีอยู่ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period : IP) คือ ตั้งแต่วันที่ ๑ ตุลาคม พ.ศ. ๒๕๔๙ ถึงวันที่ ๓๐ กันยายน พ.ศ. ๒๕๕๐ซึ่งผู้ผลิตหรือผู้ส่งออกสินค้าบล็อกแก้วที่ให้ความร่วมมือตอบแบบสอบถามมี ๑ รายคือ บริษัท Vitrablok K.S.ซึ่งมีปริมาณการส่งออกสินค้าที่ถูกพิจารณามายังประเทศไทยเมื่อเทียบกับปริมาณการนำเข้ารวมจากสาธารณรัฐเช็กตามสถิติกรมศุลกากรภายใต้พิกัดอัตราศุลกากรที่ถูกไต่สวนคิดเป็นร้อยละ๘๗ของปริมาณการนำเข้าทั้งหมดจากสาธารณรัฐเช็กสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดภายใต้หลักเกณฑ์ตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ดังนี้๖.๑.๑บริษัท Vitrablok K.S.(๑) มูลค่าปกติคำนวณตามหลักเกณฑ์ตามมาตรา๑๕ โดยคำนวณจากราคาขายภายในสาธารณรัฐเช็กตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒) ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมาประเทศไทยตามแบบสอบถาม แล้วทอนเป็นราคาส่งออกถัวเฉลี่ยถ่วงน้ำหนักณ หน้าโรงงาน(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกัน คือ ราคา ณ หน้าโรงงาน และในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งปรากฏส่วนเหลื่อมการทุ่มตลาดในอัตราร้อยละ๙๓.๖๗ ของราคา ซี.ไอ.เอฟ.๖.๑.๒ผู้ผลิตหรือผู้ส่งออกรายอื่นเนื่องจากในการไต่สวนระดับการให้ความร่วมมือของสาธารณรัฐเช็กมีมากดังนั้นการพิจารณาส่วนเหลื่อมการทุ่มตลาดสำหรับผู้ผลิตหรือผู้ส่งออกรายอื่นจึงพิจารณาส่วนเหลื่อมการทุ่มตลาดในอัตราเดียวกันกับอัตราของผู้ผลิตหรือผู้ส่งออกที่ให้ความร่วมมือคือ ร้อยละ ๙๓.๖๗ ของราคา ซี.ไอ.เอฟ.๖.๒ผลการพิจารณาความเสียหายคณะกรรมการพิจารณาการทุ่มตลาดและการอุดหนุนได้วินิจฉัยความเสียหายตามหลักเกณฑ์ที่กำหนดในมาตรา๑๙ มาตรา ๒๐ และมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๑ ราย คือบริษัท บางกอกคริสตัล จำกัด และผู้นำเข้า ๑ ราย คือ บริษัท เวสเทิร์น เดคอร์คอร์เปอเรชั่น จำกัด รวมทั้งผู้ผลิตหรือผู้ส่งออกในสาธารณรัฐเช็ก ๑ ราย คือ บริษัทVitrablok K.S. ซึ่งให้ความร่วมมือตอบแบบสอบถามครบถ้วนโดยข้อมูลที่ใช้ในการพิจารณา คือ ข้อมูลในช่วง ๓ ปีย้อนหลัง (ปี ๒๕๔๗ ถึงปี ๒๕๔๙)ช่วงระยะเวลาไต่สวนการทุ่มตลาด คือ ตั้งแต่วันที่ ๑ ตุลาคม พ.ศ. ๒๕๔๙ ถึงวันที่ ๓๐กันยายน พ.ศ. ๒๕๕๐ และช่วงเดียวกันก่อนช่วงระยะเวลาไต่สวนการทุ่มตลาด คือตั้งแต่วันที่ ๑ ตุลาคม พ.ศ. ๒๕๔๘ ถึงวันที่ ๓๐ กันยายน พ.ศ. ๒๕๔๙ปรากฏว่ามีความเสียหายอย่างสำคัญที่เกิดแก่อุตสาหกรรมภายใน ดังนี้๖.๒.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ(๑) ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าบล็อกแก้วจากสาธารณรัฐเช็กเพิ่มสูงขึ้นในช่วงปี๒๕๔๗ ถึงช่วงระยะเวลาไต่สวนการทุ่มตลาด โดยมีสัดส่วนเพิ่มขึ้นจากร้อยละ ๑๓เป็นร้อยละ ๓๗.๗๖ ในขณะที่ปริมาณนำเข้าจากประเทศอื่นรวมกันมีสัดส่วนลดลงจากร้อยละ๘๗ เป็นร้อยละ ๖๒.๒๔ ในช่วงระยะเวลาเดียวกัน(๒) ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเกิดผลกระทบต่อราคาสินค้าชนิดเดียวกันของอุตสาหกรรมภายในในลักษณะการตัดราคาการกดราคา และการยับยั้งการขึ้นราคาโดยสินค้าทุ่มตลาดจากสาธารณรัฐเช็กมีการขายตัดราคาระหว่างร้อยละ ๘ ถึงร้อยละ ๒๕ระหว่างปี ๒๕๔๗ จนถึงช่วงระยะเวลาการไต่สวนการทุ่มตลาด และมีการกดราคาโดยพบว่าราคาขายของอุตสาหกรรมภายในลดต่ำลง เนื่องจากการแข่งขันกับราคาสินค้าทุ่มตลาดตั้งแต่ปี๒๕๔๙ จนถึงช่วงระยะเวลาการไต่สวนและจากการเปรียบเทียบราคาขายกับต้นทุนขายของอุตสาหกรรมภายในพบว่ามีการขายต่ำกว่าต้นทุนขายระหว่างปี๒๕๔๘ ถึงช่วงระยะเวลา การไต่สวนการทุ่มตลาดแสดงให้เห็นถึงผลกระทบด้านราคาในลักษณะยับยั้งการขึ้นราคาไม่ให้สูงกว่าต้นทุน๖.๒.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายเพิ่มขึ้นระหว่างปี๒๕๔๗ ถึงช่วงระยะเวลาการไต่สวนการทุ่มตลาดกำไรอุตสาหกรรมภายในอยู่ในภาวะขาดทุนอย่างต่อเนื่องเนื่องจากไม่สามารถเพิ่มราคาขายเพื่อทำกำไรได้ผลผลิตอุตสาหกรรมภายในมีผลผลิตเพิ่มขึ้นระหว่างปี๒๕๔๗ ถึงช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดเพิ่มขึ้นระหว่างปี๒๕๔๗ ถึงช่วงระยะเวลาการไต่สวนการทุ่มตลาดความสามารถในการผลิตเมื่อพิจารณาจากอัตราของผลผลิตที่ได้เทียบกับวัตถุดิบที่ใช้พบว่าความสามารถในการผลิตของอุตสาหกรรมภายในลดลงในปี ๒๕๔๙และเพิ่มขึ้นเล็กน้อยในช่วงระยะเวลาการไต่สวนการทุ่มตลาดผลตอบแทนการลงทุนอุตสาหกรรมภายในมีผลตอบแทนการลงทุนติดลบตลอดช่วงปี๒๕๔๗ จนถึงช่วงระยะเวลาการไต่สวนการทุ่มตลาดการใช้กำลังการผลิตการใช้กำลังการผลิตของอุตสาหกรรมภายในในช่วงปี๒๕๔๗ ถึงช่วงระยะเวลาการไต่สวนการทุ่มตลาดมีแนวโน้มลดลงราคาสินค้าภายในประเทศระหว่างปี๒๕๔๗ ถึงปี ๒๕๔๘อุตสาหกรรมภายในไม่สามารถเพิ่มราคาขายให้สอดคล้องกับต้นทุนขายที่เพิ่มขึ้นและแม้ว่าในปี ๒๕๔๙ จนถึงช่วงระยะเวลาการไต่สวนการทุ่มตลาด ต้นทุนขายจะลดลงก็ตามแต่ราคาขายของอุตสาหกรรมภายในกลับลดลงในสัดส่วนที่สูงกว่าการลดลงของต้นทุนขายและมีการขายต่ำกว่าต้นทุนขาย ตั้งแต่ปี ๒๕๔๘จนถึงช่วงระยะเวลาการไต่สวนการทุ่มตลาดกระแสเงินสดอุตสาหกรรมภายในมีกระแสเงินสดติดลบในปี๒๕๔๘ และติดลบเพิ่มขึ้น อย่างมากตั้งแต่ปี ๒๕๔๙จนถึงในช่วงระยะเวลาการไต่สวนการทุ่มตลาดสินค้าคงคลังสินค้าคงคลังลดลงเล็กน้อยในปี๒๕๔๘ แต่กลับเพิ่มขึ้นอย่างมากตั้งแต่ปี ๒๕๔๙จนถึงช่วงระยะเวลาการไต่สวนการทุ่มตลาดการจ้างงานพิจารณาจากจำนวนแรงงานอุตสาหกรรมภายในมีการจ้างแรงงานเพิ่มขึ้นตั้งแต่ปี ๒๕๔๙ถึงช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานเฉลี่ยต่อเดือนในปี๒๕๔๙ ลดลงเล็กน้อย แต่กลับเพิ่มขึ้นในช่วงระยะเวลาการไต่สวนการทุ่มตลาดอัตราการเจริญเติบโตพิจารณาจากปริมาณการขายภายในประเทศอุตสาหกรรมภายในมีอัตราการเจริญเติบโตเพิ่มขึ้นในช่วงปี ๒๕๔๗จนถึงช่วงระยะเวลาการไต่สวนการทุ่มตลาดซึ่งเป็นผลจากการที่อุตสาหกรรมภายในลดราคาลงเพื่อให้สามารถแข่งขันกับสินค้าทุ่มตลาดได้ความสามารถในการเพิ่มทุนหรือการลงทุนตัวเลขการขาดทุนที่สะสมและผลตอบแทนการลงทุนที่ติดลบแสดงให้เห็นว่าอุตสาหกรรมภายในไม่มีความสามารถในการเพิ่มทุนความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ระหว่างปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐเช็กร้อยละ ๙๓.๖๗ ของราคา ซี.ไอ.เอฟ.ซึ่งส่งผลให้การนำเข้าสินค้าบล็อกแก้วจากสาธารณรัฐเช็กมีสัดส่วนเพิ่มขึ้นจากร้อยละ๑๓ ในปี ๒๕๔๗ เป็นร้อยละ ๓๗.๗๖ ในช่วงระยะเวลาการไต่สวนการทุ่มตลาดทั้งนี้เมื่อพิจารณาตามวิธีการคำนวณส่วนเหลื่อมความเสียหาย พบส่วนเหลื่อมความเสียหายในอัตราร้อยละ๕๔.๓๓ ของราคา ซี.ไอ.เอฟ.๖.๒.๓การพิจารณาปัจจัยอื่นที่ก่อให้เกิดความเสียหายต่ออุตสาหกรรมภายใน(๑) ปริมาณการนำเข้าสินค้าชนิดเดียวกันจากประเทศอื่นจากสถิติกรมศุลกากรพบว่าปริมาณการนำเข้าสินค้าบล็อกแก้วจากประเทศอื่นรวมกันเมื่อเทียบกับปริมาณการนำเข้าจากสาธารณรัฐเช็กมีสัดส่วนลดลงจากร้อยละ๘๗ ใน ปี ๒๕๔๗ เป็นร้อยละ ๖๒.๒๔ ในช่วงระยะเวลาการไต่สวนการทุ่มตลาด(๒) ความต้องการใช้ภายในประเทศความต้องการใช้สินค้าบล็อกแก้วภายในประเทศเพิ่มขึ้นในช่วงปี๒๕๔๗ ถึงปี ๒๕๔๙ และแม้ว่าในช่วงระยะเวลาการไต่สวนการทุ่มตลาดความต้องการใช้ภายในประเทศจะลดลงแต่ปริมาณการขายของอุตสาหกรรมภายในกลับเพิ่มขึ้น ดังนั้นความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ เนื่องจาก(ก)ปริมาณการนำเข้าสินค้าทุ่มตลาดจากสาธารณรัฐเช็กเพิ่มขึ้นอย่างมีนัยสำคัญ(ข) มีผลกระทบต่อราคาของอุตสาหกรรมภายใน โดยมีการขายตัดราคา กดราคาและยับยั้งการขึ้นราคา(ค) มีผลกระทบต่อสถานะของอุตสาหกรรมภายในซึ่งจากการพิจารณาปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่าอุตสาหกรรมภายในได้รับผลกระทบจากการที่ไม่สามารถขึ้นราคาได้และต้องจำหน่ายสินค้าในราคาต่ำกว่าทุนส่งผลต่อความสามารถในการทำกำไร ทำให้อุตสาหกรรมภายในอยู่ในภาวะขาดทุนอย่างต่อเนื่องโดยมีผลตอบแทนการลงทุนและกระแสเงินสดเป็นลบ(ง)มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยในช่วงปี ๒๕๔๗ถึงช่วงระยะเวลาการไต่สวนการทุ่มตลาดสัดส่วนการนำเข้าสินค้าทุ่มตลาดจากสาธารณรัฐเช็กเพิ่มขึ้นจากร้อยละ ๑๓ ในปี ๒๕๔๗ เป็นร้อยละ ๓๗.๗๖ ในช่วงระยะเวลาการไต่สวนการทุ่มตลาดโดยมีการทุ่มตลาดในอัตราร้อยละ ๙๓.๖๗ ของราคา ซี.ไอ.เอฟ.และเมื่อพิจารณาปัจจัยอื่น ที่อาจก่อให้เกิดความเสียหายต่ออุตสาหกรรมภายใน ได้แก่ปริมาณและราคาสินค้านำเข้าจากประเทศอื่น พบว่ามีปริมาณการนำเข้าในสัดส่วนที่ลดลงและมีราคาที่สูงกว่าราคาที่นำเข้าจากสาธารณรัฐเช็ก ดังนั้นปัจจัยอื่นเหล่านี้จึงไม่ใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐเช็กข้อ ๗คำวินิจฉัยชั้นที่สุดของคณะกรรมการพิจารณาการทุ่มตลาดและการอุดหนุนเมื่อวันที่๑๒ ธันวาคม พ.ศ. ๒๕๕๑ คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดว่าการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐเช็กมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒เพื่อขจัดความเสียหายที่เกิดจากการนำเข้าสินค้าดังกล่าวอาศัยอำนาจตามความในมาตรา ๔๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒คณะกรรมการพิจารณาการทุ่มตลาดและการอุดหนุนจึงกำหนดให้เรียกเก็บอากรตอบโต้การทุ่มตลาดในอัตราเพียงเพื่อขจัดความเสียหายและไม่เกินส่วนเหลื่อมการทุ่มตลาดสำหรับการนำเข้าสินค้าบล็อกแก้วชนิดใสตามพิกัดอัตราศุลกากรประเภทย่อยที่๗๐๑๖.๙๐.๐๐ ที่มีแหล่งกำเนิดจากสาธารณรัฐเช็ก ซึ่งผลิตจาก(๑) บริษัท Vitrablok K.S.ในอัตราร้อยละ ๕๔.๓๓ ของราคา ซี.ไอ.เอฟ.(๒) ผู้ผลิตหรือผู้ส่งออกรายอื่น ในอัตราร้อยละ ๕๔.๓๓ ของราคา ซี.ไอ.เอฟ.สำหรับบรรดาอากรชั่วคราวที่เรียกเก็บหรือหลักประกันการชำระอากรชั่วคราวที่ให้วางระหว่างที่มีการใช้มาตรการชั่วคราวให้เรียกเก็บเป็นอากรตอบโต้การทุ่มตลาดกรณีที่อากรตอบโต้การทุ่มตลาดมีอัตราต่ำกว่าอากรชั่วคราวที่เรียกเก็บไว้แล้วให้คืนผลต่างของอากรชั่วคราวส่วนที่เกินหรือให้คืนหลักประกันการชำระอากรชั่วคราวเมื่อผู้นำเข้าได้ชำระอากรตอบโต้การทุ่มตลาดตามอัตราที่กำหนดไว้ดังกล่าวทั้งนี้หลักเกณฑ์และวิธีการยื่นคำขอข้อเท็จจริงที่ใช้ในการกำหนดอากรตอบโต้การทุ่มตลาดให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๑๔มกราคม พ.ศ. ๒๕๕๒อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑]ราชกิจจานุเบกษา เล่ม ๑๒๖/ตอนพิเศษ ๒๓ ง/หน้า ๒๒/๑๒ กุมภาพันธ์ ๒๕๕๒